Erich Fellgiebel

**Fritz Erich Fellgiebel** (1886–1944) var tysk general som deltok i første- og andre verdenskrig. I 1944 var han involvert i forsøket på å myrde Adolf Hitler. Han ble arrestert like etter og dømt til døden, slik som en rekke andre involverte.

## Liv og virke
### Militær karriere
Erich Fellgiebel ble født i daværende tyske Pöpelwitz som nå er del av Wrocław i Polen. Atten år gammel sluttet han seg en signalbataljon i den Den prøyssiske armé som offiserskadett. Under første verdenskrig tjenestegjorde han som kaptein i Generalstaben og ble belønnet med Jernkorset begge klasser. Etter krigen ble han sendt til Berlin som generalstabsoffiser i *[[Reichswehr]]*. Hans tjeneste var eksemplarisk, og i 1928 ble han forfremmet til major.

### Motstandsvirksomhet
Gjennom bekjentskapet med sin overordnede, generaloberst Ludwig Beck, og senere med Becks etterfølger, generaloberst Franz Halder, kom Fellgiebel i kontakt med anti-nazistiske motstandsgrupper i *[[Wehrmacht]]*s væpnede styrker. I 1938, under september-konspirasjonen mot Münchenavtalen, var han ment å kutte kommunikasjonen i hele Tyskland mens feltmarskalk Erwin von Witzleben skulle okkupere Berlin.

Fellgiebel ble igjen involvert i kupplaner, i forberedelsene til Operasjon Valkyrie og forsøket på å ta føreren av dage i juli 1944. Han prøvde å isolere Hitlers hovedkvarter *[[Wolfsschanze]]* («ulveskansen») i Øst-Preussen fra alle telekommunikasjonsforbindelser. Han lyktes bare delvis, men kunne til slutt ikke forhindre at opplysninger om at Hitler hadde overlevd, nådde Joseph Goebbels i Berlin via en separat *[[Schutzstaffel|SS]]*-forbindelse. Da det ble klart at attentatet hadde mislyktes, kunne ikke Fellgiebel overstyre kommunikasjonslinjene han hadde satt opp.

Fellgiebels mest berømte handling den dagen var beskjeden han ga sin medarbeider general Fritz Thiele i Bendlerblock over telefon, etter at han forstod at Hitler fortsatt var i live: *Etwas schreckliches ist passiert! Der Führer lebt!* («Noe forferdelig har hendt, føreren lever!»).

Fellgiebel ble snart etter arrestert i *Wolfsschanze*, stilt for *[[Volksgerichtshof]]* («folkedomstolen») 10. august 1944, funnet skyldig av dommer Roland Freisler og dømt til døden. 

Da Fellgiebel hørte dødsdommen, utbrøt han: «*De får skynde Dem med den hengningen! Ellers blir De hengt før oss!*» I stedet ble han - i motsetning til andre konspiratører som ble henrettet på attentatdagen - holdt i live en stund. Først etter tre uker med tortur oppga han noen navn - da på folk han visste var henrettet. Takket være Fellgiebels tapperhet og utholdenhet fikk folk som Axel von dem Bussche, Ewald von Kleist og Kurt von Hammersteins sønn Ludwig leve; von Kleist ble riktignok etter krigen dømt som krigsforbryter og døde i fengsel.

Fellgiebel ble henrettet 4. september 1944 i Plötzensee-fengselet i Berlin.

## Minnesmerker
Bundeswehrs signal- og etterretningsskole (*Führungsunterstützungsschule*) i Pöcking-Maxhof heter *General-Fellgiebel-Kaserne* til hans minne.

## Fiktiv fremstilling
Holger Petzold portretterte general Fellgiebel i *War and Remembrance* i 1989.

Vernon Dobtcheff portretterte ham i 1990 TV-filmen *The Plot to Kill Hitler.

Han ble spilt av [[Eddie Izzard]] i 2008 i [[Bryan Singer]]s thriller *Valkyrie*.

== Utmerkelser og dekorasjoner ==
* [[Jernkorset]] i 1914, 1. og 2. klasse
* [[Æreskorset]] for [[første verdenskrig]]
* Ottoman War Medal (tyrkisk: *Harpe Madalyası'', "Gallipoli Star" eller "Jern Crescent ")
* Militære Fortjenstmedalje For, 4. klasse med Sverd (Bayern)
* Militære Fortjenstmedalje Cross, 3. klasse (Østerrike-Ungarn)
* Officer 's Cross av den Militære fortjenstorden (Bulgaria)

## Se også
* Liste over medlemmer av 20. juli-attentatet
* Spionringen Lucy

## Referanser